Blir Julian Assange utlevert til USA? I dag kom en kjennelse med noen helt spesielle vilkår. 
Julian Assange kjemper mot å bli utlevert til USA. Britiske dommere utsetter den endelige avgjørelsen.  Tirsdag kom kjennelsen fra to dommere i en britisk ankedomstol. Den handlet om den årelange dragkampen om Julian Assange (52). Han er mannen bak lekkasjene av hemmelige amerikanske dokumenter i 2010. Spørsmålet er om han skal utleveres til USA. Der risikerer han 175 års fengsel. Ifølge Reuters gir dommerne ham nå en ny mulighet til ankebehandling. Men kjennelsen ga ikke noe endelig eller entydig svar.  Den britiske domstolen har nemlig satt noen vilkår. De sier at USA må komme med «tilfredsstillende forsikringer» om følgende:  Kona overrasket over avgjørelsen  I dommen står det at ledende offentlige personer i USA har snakket om dødsstraff for det Wikileaks gjorde. Blant annet snakket Donald Trump om det i 2010, fremholdt Assange.  Dommerne har satt frist på tre uker.  Hvis forsikringene ikke blir gitt, vil Assange få mulighet til ny behandling utleveringen, ifølge BBC.  En ny høring vil bli holdt 20. mai. Da skal domstolen ta stilling til om USA har kommet med de nødvendig forsikringene.  Kjennelsen gir altså ikke noen klart svar til Assanges tilhengere, bare en utsettelse.  Hvis dommerne hadde avslått begjæringen, ville han ikke hatt noen flere muligheter til å prøve saken sin i det britiske rettsvesenet. Da ville eneste mulighet være den europeiske menneskerettsdomstolen. Og han ville risikert å bli sendt ut med én gang.  Kona Stella Assange har sagt at det er et spørsmål om liv eller død om han bli utlevert fordi Assanges helse er så dårlig.  Stella Assange kaller den nye kjennelsen for utrolig. Hun mener domstolen nå har gitt muligheten for politisk innblanding fra USA. Hun ber Biden-administrasjonen om å droppe «denne skammelige saken».  Dette er Assanges historie Australske Julian Assange (52) sitter nå i høysikkerhetsfengselet Belmarsh i Storbritannia. Dit ble han sendt etter at han ble pågrepet i Ecuadors ambassade i London i 2019.  Der hadde han asyl i en årrekke, i frykt for å bli utlevert til USA.  Assange var en av grunnleggerne av nettstedet Wikileaks. I 2010 publiserte de hemmelige dokumenter fra USAs krigføring i Irak og USA. Avsløringene fikk stor oppmerksomhet. De har publisert tusenvis av hemmeligstemplede dokumenter knyttet til krigføring, spionasje og korrupsjon.  Den britiske regjeringen sa i 2022 ja til å utlevere ham til USA. I fjor fikk Assange avslag på en ankebegjæring.  Omstridt  For mange er Assange en helt som kjemper for åpenhet og ytringsfrihet. En som har avdekket krigsforbrytelser. I november var kona Stella Assange i Oslo for å motta ytringsfrihetsprisen Ossietzky-prisen på hans vegne.  Andre mener at Wikileaks har satt mange mennesker i fare. Gjennom lekkasjene av amerikanske dokumenter kan USAs informanter ha blitt avslørt. Det er årsaken til at amerikanske myndigheter har krevd ham utlevert. De har anklaget han for spionasje og datatyveri.
En britisk ankedomstol har gitt Wikileaks-grunnlegger Julian Assange en ny mulighet til ankebehandling.  Domstolen krever at USA gir forsikringer om at Assange vil være beskyttet av ytringsfrihet og at han ikke risikerer dødsstraff. Det betyr at en eventuell utlevering er utsatt. 